CELEX: 31956D0032
Language: el
Date: 1956-11-21 00:00:00
Title: ΕΚΑΧ Ανωτάτη Αρχή: Απόφαση αριθ. 32-56 της 21ης Νοεμβρίου 1956 περί τροποποιήσεως της αποφάσεως αριθ. 31-53 της 2ας Μαΐου 1953 όπως τροποποιήθηκε από την απόφαση αριθ. 2-54 της 7ης Ιανουαρίου 1954 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος

Avis juridique important

|

31956D0032

ΕΚΑΧ Ανωτάτη Αρχή: Απόφαση αριθ. 32-56 της 21ης Νοεμβρίου 1956 περί τροποποιήσεως της αποφάσεως αριθ. 31-53 της 2ας Μαΐου 1953 όπως τροποποιήθηκε από την απόφαση αριθ. 2-54 της 7ης Ιανουαρίου 1954 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος  

Επίσημη Εφημερίδα αριθ. 026 της 25/11/1956 σ. 0333 - 0334 Δανική ειδική έκδοση: Σειρά I Κεφάλαιο 1952-1958 σ. 0041  Αγγλική ειδική έκδοση: Σειρά I Κεφάλαιο 1952-1958 σ. 0041  Ελληνική ειδική έκδοση: Κεφάλαιο 08 τόμος 1 σ. 0019  Ισπανική ειδική έκδοση: Κεφάλαιο 08 τόμος 1 σ. 0020  Πορτογαλική ειδική έκδοση : Κεφάλαιο 08 τόμος 1 σ. 0020  Φινλανδική ειδική έκδοση: Κεφάλαιο 13 τόμος 1 σ. 0012  Σουηδική ειδική έκδοση: Κεφάλαιο 13 τόμος 1 σ. 0012 

ΑΠΟΦΑΣΗ αριθ. 32-56 της 21ης Νοεμβρίου 1956 περί τροποποιήσεως της αποφάσεως αριθ. 31-53 της 2ας Μαΐου 1953 όπως τροποποιήθηκε από την απόφαση αριθ. 2-54 της 7ης Ιανουαρίου 1954 "περί των όρων δημοσιεύσεως των τιμοκαταλόγων και των όρων πωλήσεως  που εφαρμόζονται από τις επιχειρήσεις της βιομηχανίας χάλυβος"Η ΑΝΩΤΑΤΗ ΑΡΧΗ,  Έχοντας υπόψη:  το άρθρο 60 παράγραφος 2 περίπτωση α) και το άρθρο 63 παράγραφος 2 της συνθήκης,  την απόφαση αριθ. 31-53 της 3ης Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος (Επίσημη Εφημερίδα της 4ης Μαΐου 1953, σ. 111) και την απόφαση αριθ. 2-54 της 7ης  Ιανουαρίου 1954 περί τροποποιήσεως της αποφάσεως αριθ. 31-53 (Επίσημη Εφημερίδα της 13ης Ιανουαρίου 1954, σ. 218),  Εκτιμώντας:  ότι οι συναλλαγές σε προϊόντα δευτέρας διαλογής και σε υποβαθμισμένα προϊόντα δεν είναι κατά κανόνα, συγκρίσιμες μεταξύ τους και ως εκ τούτου η δημοσίευση στους τιμοκαταλόγους των εκπτώσεων για προϊόντα δευτέρας διαλογής δεν δύναται να συμβάλει στην  επιδίωξη των σκοπών που τίθενται στο άρθρο 60 παράγραφος 1 της συνθήκης- κατόπιν διαβουλεύσεως με την Συμβουλευτική Επιτροπή,  ΑΠΟΦΑΣΙΖΕΙ:   Άρθρο 1  Οι ακόλουθες διατάξεις αντικαθιστούν την παράγραφο του άρθρου 2 της αποφάσεως αριθ. 31-53 όπως τροποποιήθηκε από την απόφαση αριθ. 2-54:  "Όταν εφαρμόζονται, μειώσεις και αυξήσεις που δεν εμπίπτουν στην προτελευταία παράγραφο του άρθρου 1 και ιδίως:  - ποσοτικές εκπτώσεις, είτε παρέχονται επί ειδικού καθορισμού επί του συνόλου μιας παραγγελίας,επί της ποσότητος σε τόννους που αγοράζεται από τον πωλητή σε μία περίοδο, είτε βάσει των συνολικών αγορών του αγοραστού- - εκπτώσεις πιστότητος- - μειώσεις, επιστροφές και όλοι οι τρόποι πληρωμής των εμπόρων ή των οργανώσεων πωλήσεων.  Μειώσεις, για προϊόντα δευτέρας διαλογής ή υποβαθμισμένα προϊόντα δεν χρειάζεται να δημοσιεύονται."  Άρθρο 2  Η παρούσα απόφαση αρχίζει να ισχύει στην Κοινότητα την 30ή Νοεμβρίου 1956.  Η απόφαση αυτή εξεδόθη κατόπιν διασκέψεως από την Ανωτάτη Αρχή, κατά την συνεδρίασή της της 21ης Νοεμβρίου 1956.  Για την Ανωτάτη Αρχή Ο Πρόεδρος Rene MAYER